স্টাফ রিপোর্টার ॥ হবিগঞ্জ সদর উপজেলার চাঁনপুর (কাশিপুর) গ্রামে আবু সুফিয়ান (৩০) নামের এক নির্মাণ শ্রমিককে উপর্যুপী ছুরিকাঘাত করে সর্বস্ব লুটে নিয়েছে একদল দুর্বৃত্ত। আশঙ্কাজনক অবস্থায় তাকে সিলেট এমএজি ওসমানী মেডিকেল কলেজ হাসপাতালে প্রেরণ করা হয়েছে। সে শহরের অনন্তপুর এলাকার আফসার মিয়ার পুত্র। সে সম্প্রতি কাশিপুর গ্রামে কিম্মত আলী বাড়িতে নির্মাণ শ্রমিকের কাজ করতে যায়। এ সময় সে অন্যান্য সহযোগীদের সাথে একটি কক্ষ ঘুমিয়ে পরে। ঘুমে থাকাবস্থায় সুফিয়ানের উপর কে বা কারা অতর্কিত হামলা চালায়। এতে সে গুরুতর আহত হলে তাৎক্ষণিক সদর হাসপাতালে নিয়ে আসা হয়। পরে তার অবস্থা আশঙ্কাজনক হলে চিকিৎসক তাকে সিলেট প্রেরণ করে।